FINANČNÉ MEMORANDUM

Európska komisia (ďalej len "KOMISIA"), konajúca za a v mene Európskeho spoločenstva (ďalej len "SPOLOČENSTVO")

							na jednej strane, a

Vláda Slovenskej republiky (ďalej len "PRIJÍMATEĽ")

							na strane druhej,

SA DOHODLI NASLEDOVNE:

Opatrenie, o ktorom sa hovorí v Článku 1 nižšie, bude vykonané a financované z rozpočtových zdrojov SPOLOČENSTVA v súlade s ustanoveniami tohto Memoranda. Technický, právny a administratívny rámec, v ktorom sa bude realizovať opatrenie z Článku 1 nižšie, je stanovený vo Všeobecných podmienkach, ktoré sú prílohou Rámcovej dohody medzi KOMISIOU a PRIJÍMATEĽOM, a je doplnený o podmienky tohto Memoranda a k nemu priložených Osobitných ustanovení.

ČLÁNOK 1 – POVAHA A PREDMET

V rámci svojho programu pomoci SPOLOČENSTVO prispeje formou grantu k financovaniu nasledujúceho OPATRENIA:

Číslo programu:		SR0101
Názov:	2001 Program cezhraničnej spolupráce medzi Slovenskou republikou a Poľskom
Trvanie:			do 30. novembra 2003		

ČLÁNOK 2 – ZÁVÄZOK SPOLOČENSTVA

Finančný príspevok SPOLOČENSTVA je stanovený vo výške maximálne 4 mil. EUR (ďalej len "GRANT ES").

ČLÁNOK 3 - TRVANIE  A UKONČENIE  PLATNOSTI

Pre toto OPATRENIE sa GRANT ES týmto dáva k dispozícii na uzatváranie zmlúv do 30. novembra 2003 podľa ustanovení tohto Memoranda. Všetky zmluvy musia byť podpísané do tohto dátumu. Akýkoľvek zostatok prostriedkov GRANT-u ES, na ktoré do uvedeného dátumu nebude uzavretá zmluva, bude zrušený. Lehota na čerpanie GRANT-u ES je do 30. novembra 2004. Každé čerpanie musí byť ukončené do lehoty stanovenej na čerpanie. KOMISIA však môže za výnimočných okolností súhlasiť s primeraným predĺžením obdobia na uzatváranie zmlúv, alebo obdobia na čerpanie, ak o to PRIJÍMATEĽ požiada v náležitom čase a s dostatočným odôvodnením. Toto Memorandum ukončí svoju platnosť dňom ukončenia obdobia na čerpanie GRANT-u ES. Všetky prostriedky, ktoré dovtedy nebudú čerpané, sa vrátia Komisii.
 
ČLÁNOK 4 - ADRESY

Korešpondenciu súvisiacu s vykonaním OPATRENIA, uvádzajúcu číslo a názov OPATRENIA, treba adresovať nasledovne:

SPOLOČENSTVU:

p. Walter Rochel
vedúci Delegácie Európskej komisie v Slovenskej republike
Panská 3
811 01 Bratislava – Slovenská republika
	
PRIJÍMATEĽOVI:

p. Mária Kadlečíková
podpredsedníčka vlády SR pre európsku integráciu
Úrad vlády
Námestie slobody 1
811 06 Bratislava – Slovenská republika

ČLÁNOK 5 - POČET ORIGINÁLOV

Memorandum je vyhotovené v dvoch exemplároch v anglickom jazyku.

ČLÁNOK 6 - NADOBUDNUTIE PLATNOSTI

Memorandum vstúpi do platnosti k dátumu, ku ktorému bude podpísané oboma stranami. Žiadne výdavky vzniknuté pred týmto dátumom nemajú nárok na GRANT ES.

Prílohy sú neoddeliteľnou súčasťou Memoranda.

V Bratislave						V Bratislave
Dátum							Dátum

za PRIJÍMATEĽA			 		za SPOLOČENSTVO 

……………………					…………………………
……………………					…………………………

Priložené:
Príloha 1	Rámcová dohoda
Príloha 2	Osobitné ustanovenia
Príloha 3	Zviditeľnenie a publicita 

PRÍLOHA II – OSOBITNÉ USTANOVENIA

1. 	CIELE, OPIS A PODMIENKY

1.1	Ciele programu

1.1.1	Všeobecné ciele

Všeobecným cieľom programu cezhraničnej spolupráce (CBC) Phare (Článok 3, Nariadenie Komisie č. 2760/98) je podporovať spoluprácu pohraničných regiónov v krajinách strednej a východnej Európy s priľahlými regiónmi susediacej krajiny. Program sa snaží pomáhať týmto regiónom pri prekonávaní špecifických problémov rozvoja, ktoré sú okrem iného aj výsledkom ich relatívnej izolácie v rámci hospodárstva danej krajiny, a to v záujme miestneho obyvateľstva a spôsobom, ktorý je v súlade s ochranou životného prostredia. Okrem toho tento program podporuje zakladanie a rozvíjanie sietí spolupráce na oboch stranách hranice, a vytváranie prepojení medzi týmito sieťami a širšími sieťami Spoločenstva.

1.1.2	Špecifické ciele

Špecifickejšie, ciele Phare 2001 programu cezhraničnej spolupráce pre Slovenskú republiku a Poľsko sú:
•	Podporiť transformačný proces Slovenskej republiky a Poľskej republiky a napomôcť procesu Európskej integrácie;
•	Podporiť ďalší rozvoj ekonomického potenciálu pohraničných regiónov posilnením existujúcich štruktúr, zvýšením konkurencieschopnosti podnikov, a celkovým oživením ekonomiky na oboch stranách hranice;
•	Prekonať problémy zaťažujúce pohraničné oblasti, vrátane znečistenia životného prostredia a neadekvátnej infraštruktúry, ktoré majú dopad na oboch stranách hranice;
•	Znížiť periférny charakter týchto oblastí, čím sa zlepší kvalita života a vytvorí sa sieť spolupráce na oboch stranách hranice.
1.2	Opis programu
V súlade so Spoločným programovým dokumentom, program 2001 pre poľsko-slovenskú cezhraničnú spoluprácu identifikuje dve prioritné oblasti opatrení na oboch stranách spoločnej hranice. Boli vybrané nasledujúce priority:

•	Prístupnosť – vrátane dopravy
•	Životné prostredie

Prípravný proces pre program 2001 zahŕňal celkové zhodnotenie ekonomickej a sociálnej situácie v pohraničných regiónoch a programový workshop so zainteresovanými stranami z regiónov podporil tieto priority.  Program zahŕňa prídel prostriedkov na dva stredne veľké infraštruktúrne projekty v hore uvedených prioritných oblastiach (doprava a životné prostredie pre Slovensko a doprava pre Poľsko) a na Fond spoločných malých projektov. Všetky projekty, ktoré majú byť podporené v rámci tohto programu, budú spolufinancované zo slovenských a poľských zdrojov, hlavne zo zdrojov obcí v slovensko-poľskom pohraničnom regióne a zo zdrojov slovenskej a poľskej vlády. Spoločná komisia pre spoluprácu (JCC), založená 16. februára 2000, sa dohodla na zložení programu na svojom stretnutí v Krakove 4. mája 2000. Kritériá výberu projektov zahŕňajú: cezhraničný dopad projektu, spôsob jeho spolufinancovania, a vplyv projektu na životné prostredie.

Realizácia investičných projektov a fondu malých projektov prispeje nepriamo k zakladaniu a k rastu malých a stredných podnikov. Posudzovanie vplyvu na životné prostredie podľa Smernice EÚ o posudzovaní vplyvov na životné prostredie (85/337/EEC v novele 97/11/EC) sa uskutoční pre všetky investičné projekty, na ktoré sa posudzovanie vzťahuje podľa uvedenej smernice.

Spoločná komisia pre spoluprácu odsúhlasila nasledujúce projekty:

2.2.1.	Slovenská strana: ”Premiestnenie cesty I/59 – obchvat Podbiel” – SR0101.01

Tento projekt prispeje k uľahčeniu pripojenia na medzinárodnú cestu E-77 spájajúcu Maďarsko, Slovensko a Poľsko. Projekt tiež zabezpečí plynulý tok tranzitnej dopravy smerujúcej k štátnemu hraničnému priechodu Trstená.

Cesta I/59 je súčasťou hlavného cestného koridoru v smere Maďarsko – Slovenská republika – Poľsko, spájajúceho mestá Šahy – Zvolen – Turčianske Teplice – Martin – Ružomberok – Dolný Kubín – Trstená.

Cesta spája plánované transeurópske koridory III (Nemecko - Wroclaw - Katowice - Krakow - Lvov) a V.a (Bratislava - Žilina - Košice - Užhorod).

Súčasná cesta č. I/59 prechádza cez obec Podbiel, ktorá je asi 20 km vzdialená od slovensko-poľskej štátnej hranice. Cesta I/59 sa prevažne používa na tranzitnú dopravu. Horizontálny sklon tejto cesty, jej geometrické parametre v rámci zastavanej oblasti obce a súvisiace časti cesty sú neadekvátne pre súčasnú dopravu. Súčasná situácia má negatívny dopad na trvanie dopravy, jej bezpečnosť a na životné prostredie, ako aj na životné podmienky obyvateľov obce Podbiel.

Križovatku súčasných ciest I/59 a II/584 väčšinou používajú turisti cestujúci do hôr Roháče (jednoúrovňová križovatka), alebo tí, ktorých zaujíma ľudová architektúra  obcí Podbiel a Zuberec.

Výsledky dopravnej štatistiky zhromaždenej o cestnej a diaľničnej sieti z roku 1995 ukazujú, že kapacita tejto cesty bola už v roku 2000 prekročená.

Uvedený projekt vyrieši vyššie spomínané nedostatky súčasnej cesty I/59 tým, že sa táto cesta premiestni zo zastavanej oblasti obce Podbiel a zároveň sa premiestni cesta č. II/584 čím sa dokončí obchvat obce Podbiel. Súčasná križovatka sa doplní o novú. Postavením novej križovatky ciest I/59 a II/584 sa dosiahne štandardná bezpečnosť dopravy.

Nová obchvatná cesta I/59 v celkovej dĺžke 1,105 km a rekonštruovaná cesta č. II/584 v celkovej dĺžke 848 m zlepšia technickú a bezpečnostnú úroveň súčasnej infraštruktúry v obci Podbiel. Významne sa tiež zníži počet áut prechádzajúcich cez obec Podbiel. Znečistenie ovzdušia emisiami sa zníži, čo zároveň zlepší životné podmienky obyvateľov Podbielu.

Z tejto investície bude mať prospech cestovný ruch a rekreačné aktivity, a záujem  potenciálnych investorov o túto oblasť sa jednoznačne posilní zlepšením komunikačných spojení.

Úplné premiestnenie cesty I/59 má dĺžku zhruba 6,5 km. Tento projekt je prvou fázou premiestnenia cesty I/59.

2.2.2	Slovenská strana: ”Čistá voda – rieky Poprad a Dunajec” – SR0101.02

V súčasnosti je okolo 20500 obyvateľov v okrese Stará Ľubovňa pripojených na kanalizačnú sieť (41,5% celkovej populácie okresu), z toho okolo 16000 obyvateľov žije v obciach, ktoré sú členmi Združenia Dolný Poprad. Dokončené a funkčné sú len štyri čistiarne odpadových vôd (ČOV), nachádzajúce sa v obciach Stará Ľubovňa a Podolinec a v obciach Kamienka a Vyšné Ružbachy.

Časť nečistených komunálnych odpadových vôd na slovenskej strane sa zhromažďuje v žumpách a vylieva sa na pôdu, čo spôsobuje zhoršenie podzemnej vody. Zvyšok nečistených odpadových vôd sa vylieva priamo do priľahlých vodných tokov, alebo sa zhromaždená odpadová voda čistí v malých ČOV s neuspokojivou kapacitou.

Po ukončení projektu a súvisiacich aktivít bude 78% obyvateľov okresu Stará Ľubovňa napojených na kanalizačný systém. To je pomer, ktorý je vyšší než celoštátny priemer 68-70%.

Uvedený projekt predstavuje dôležitú zložku širšieho sanitačného programu v rámci  euroregiónu Tatry, zacieleného na úplné pripojenie celej oblasti povodia rieky Poprad.

Phare bude financovať kanalizačný systém v 9 obciach okresu Stará Ľubovňa a miestnu sieť ČOV v súlade s normami EÚ. Konkrétne, vybuduje a sprevádzkuje sa kanalizačný systém pre ďalších 10000 obyvateľov (celková dĺžka 14,4 km). Kapacita ČOV v danej oblasti sa rozšíri o ďalších 1900 EO (ekvivalentných obyvateľov): Celkový tok zbieranej a čistenej odpadovej vody bude 760 000 m3/rok.

Pri dokončení projektu bude 26000 obyvateľov, žijúcich v obciach, ktoré sú členmi Združenia, plne napojených na regionálny kanalizačný systém, ich odpadové vody budú čistené a výsledkom toho bude, že sa zníži znečistenie riek Poprad a Dunajec.

2.2.3	Poľská strana: Modernizácia cesty vojvodstva č. 981 vedúcej k priechodu Konieczna BCP (PL0110.01)

Výsledkom tohto projektu bude skvalitnenie cesty vojvodstva č. 981. Táto je podstatnou súčasťou komunikačných trás oblasti Gorlice, ktorú spája s oblasťami Dąbrowa a Tarnów, a pokračuje ďalej na juh cez hraničný priechod so Slovenskom Konieczna – Becherov. Táto cesta potrebuje okamžitú  modernizáciu. Existujúci povrch je v zlom stave a chýba jej dlažba v úsekoch idúcich cez obce. Projekt zahrnie nový bitúmenový povrch na nasledujúcich úsekoch   Moszczenica – Gorlice: dĺžka 5,5 km, Gorlice – Małastów: dĺžka 11 km, Gładyszów – Zdynia: dĺžka 8 km, 2 metre široké dláždenie, drenážny systém pre dažďovú vodu, a nový 2 km bitúmenový povrch pozdĺž úseku ulice Węgierska. Okrem toho sa má založiť nový úsek obchvatnej cesty Stawiska okolo Gorlice, so 7 metrov širokým bitúmenovým povrchom dĺžky 0,8 km a dlažbou na jednej strane cesty.

2.2.4	Poľská strana: Modernizácia poľskej štátnej cesty č. 9 vedúcej k priechodu Barwinek BCP (PL0110.02)

Výsledkom tohto projektu bude skvalitnenie štátnej cesty 9, ktorá poskytuje priamy prístup k modernizovanému hraničnému priechodu Barwinek. Na to, aby sa zlepšila integrácia a cezhraničné komunikácie, táto trasa potrebuje značné zlepšenie. Skvalitnenie bude pozostávať z renovácie vozovky v úsekoch s celkovou dĺžkou 13,3 km. Cieľom je zlepšiť kvalitu cesty, posilniť vozovku na nápravový tlak 115 kN, renovovať drenážne vedenia, opraviť a modernizovať priepusty a cestné premostenia, ochrana pred zosuvom pôdy, zavedenie prvkov zlepšujúcich bezpečnosť cestnej dopravy, ďalšie dopravné pásy, renovácia krajníc, stavba odstavovacích plôch pre autobusy, prestavba výjazdných ciest a niektoré zlepšenia v smerovaní dopravy. Okrem toho projekt pokrýva zmenu križovatky štátnych ciest č. 9 a č. 28 v Miejsce Piastowe na kruhový objazd.

2.2.5	Fond spoločných poľsko-slovenských malých projektov (JSPF) - SR0101.03 / PL0110.03

Všeobecným cieľom takéhoto fondu je podporovať projekty typu “ľudia ľuďom” so skutočným cezhraničným dopadom. Účelom podpory týchto projektov je nabádať k miestnej zaangažovanosti a napomáhať realizácii menších aktivít, ktoré môžu vytvárať bázu pre väčšie cezhraničné projekty spolupráce. Priorita sa bude dávať projektom, ktoré plánujú, vyberajú a realizujú spoločne slovenskí a poľskí partneri, a ktoré sú podporené z oboch fondov JSPF, t.j. na slovenskej aj poľskej strane. Projekt Fondu spoločných malých projektov má za cieľ aj budovanie a rozvíjanie možností použitia odborníkov pre miestne a regionálne inštitúcie, zapojené do regionálneho rozvoja, prác v teréne, a do realizácie cezhraničných projektov v súlade s praxou EÚ.

Špecifické ciele tohto fondu v Poľsku a v Slovenskej republike sú v súlade s regionálnymi prioritami: rozvoj kultúrnej a mládežníckej spolupráce medzi susednými regiónmi na oboch stranách hranice; podpora aktivít zacielených na miestny a regionálny spoločensko-ekonomický rozvoj, najmä opatrení na podporu rozvoja cestovného ruchu; podpora vzdelávacích aktivít pre inštitúcie a osoby zaangažované v miestnom alebo regionálnom rozvoji, v miestnej samospráve a v organizáciách konajúcich vo verejnom záujme.

Program malých projektov nebude zahŕňať materiálne investície okrem malej infraštruktúry, ktorá negeneruje významnejšie čisté výnosy.

Minimálny spolufinancujúci príspevok konečného príjemcu na projekt je 10%. Pokiaľ ide o administratívnu podporu práce fondu, príspevok Phare môže financovať nepriame (režijné) náklady fondu do výšky 7% z celkovej sumy uplatniteľných nákladov tak, ako je definované v manuáli DIS. Podmienkou pre takýto príspevok je, aby regióny prispeli minimálne takou istou sumou na vykrytie nákladov riadenia činnosti fondu. Táto finančná podpora sa poskytuje administratívnym štruktúram spravujúcim fond spoločných projektov, ktoré sú spravidla situované v euroregiónoch. Minimálny príspevok Phare na jeden projekt je 1.000 EUR, maximálny 50.000 EUR. Táto maximálna podpora PHARE na jeden projekt (50.000 EUR) sa môže zvýšiť na maximum 300.000 EUR, avšak projekty s príspevkom väčším než 50.000 EUR si vyžadujú predchádzajúci súhlas služieb Komisie. V rámci týchto ohraničení môže regionálny riadiaci výbor zaviesť odlišné limity (môže znížiť maximálny príspevok Phare, berúc do úvahy celkovú sumu, ktorá je k dispozícii, a zvýšiť vlastný príspevok konečného príjemcu).

Fond spoločných malých projektov sa bude realizovať podľa zásad opísaných v ”Spoločných pokynoch pre žiadateľov k výzve na predkladanie projektov – rozpočet 2001”, ktoré vypracujú spoločne poľská a slovenská Implementačná agentúra programu cezhraničnej spolupráce Phare. Tieto pokyny budú musieť byť schválené Delegáciami EK vo Varšave a v Bratislave pred spustením programu fondu. Uvedené pokyny budú vychádzať z Praktickej príručky programov Phare, ISPA a SAPARD  (konkrétne z kapitoly 6 ”Granty”).

Na začiatku roku 2001 poľská a slovenská strana vypracovali ”Spoločné pokyny pre žiadateľov k výzve na predkladanie projektov – rozpočet 2000”. Pôsobenie Fondu spoločných malých projektov Poľskej a Slovenskej republiky – rozpočet 2001 sa vypracuje na základe týchto spoločných pokynov.

Obe Implementačné agentúry vypracujú spoločný súbor pokynov (ktoré majú byť schválené príslušnou Delegáciou Európskej komisie). Pre celý slovensko-poľský pohraničný región je založený regionálny riadiaci výbor, ktorý bude hlavnou metodickou inštitúciou pre pôsobenie fondu spoločných projektov, pod záštitou príslušných Implementačných agentúr identifikovaných v Časti 6.

* * * * *

•	Všetky investičné projekty, ktoré si podľa pravidiel stanovených v Smernici 85/337/CEE, novelizovanej Smernicou 97/11, vyžadujú posúdenie vplyvu na životné prostredie (EIA), by mali byť predmetom posúdenia vplyvu na životné prostredie.
•	V prípade, že projekt spadá pod prílohu II Smernice 85/337/EEC, novelizovanej Smernicou 97/11/EC, pre ktorú sa EIA nevyžaduje, príslušné orgány by mali posúdiť, či je pravdepodobné, že daný projekt bude mať dopad na  environmentálne citlivú oblasť. V takom prípade by malo byť priložené prehlásenie orgánov zodpovedných za ochranu prírody, konštatujúce, že podľa ich záveru projekt nebude mať priamy dopad na environmentálny potenciál danej zóny.

3.	Rozpočet

Slovenská republika

Číslo	Názov projektu	(mil. EUR)	
		IB (Phare)	Investícia (Phare)	Spolufinancovanie štátom	SPOLU	
SR0101.01	Premiestnenie cesty č. I/59 – obchvat Podbiel	-	1,8	2,23	4,030	
SR0101.02	Čistá voda - rieky Poprad a Dunajec	-	1,8	0,67	2,470	
SR0101.03	Fond spoločných malých projektov	0,32	0,08	0,075	0,475	
	SPOLU	0,32	3,68	2,975	6,975	

Poľsko

Číslo	Názov projektu	(mil. EUR)	
		IB	Investícia	Spolufinancovanie štátom	SPOLU	
PL0110.01	Modernizácia cesty vojvodstva č. 981	-	2,0	2,75	4,750	
PL0110.02	Modernizácia poľskej štátnej cesty č. 9	-	1,6	0,85	2,450	
PL0110.03	Fond spoločných malých projektov	0,4		0,134	0,534	
	SPOLU	0,4	3,6	3,734	7,734	

4.	Implementačné dojednania

Slovenská republika

Program bude riadený v súlade s postupmi Decentralizovaného implementačného systému Phare (DIS). Národný koordinátor zahraničnej pomoci (National Aid Co-ordinator (NAC)), ktorým je minister zodpovedný za koordináciu programu Phare, bude niesť celkovú zodpovednosť za programovanie, monitorovanie a realizovanie programov Phare na Slovensku. Národný koordinátor zahraničnej pomoci a splnomocnenec pre Národný fond budú spoločne zodpovední za koordináciu medzi programami Phare (vrátane cezhraničnej spolupráce Phare), ISPA a SAPARD.

Národný fond (NF) na ministerstve financií, na čele ktorého je splnomocnenec pre Národný fond (National Authorising Officer (NAO)), bude dohliadať na finančné riadenie programu a bude zodpovedný za hlásenia Európskej komisii. Splnomocnenec pre Národný fond bude niesť celkovú zodpovednosť za finančné riadenie prostriedkov Phare. Zabezpečí dodržiavanie pravidiel, predpisov a postupov Phare týkajúcich sa obstarávania, hlásení a finančného riadenia, ako aj to, aby fungoval správny systém hlásení a projektový informačný systém. Splnomocnenec pre Národný fond bude niesť plnú celkovú zodpovednosť za prostriedky Phare určené na konkrétny program  až do jeho ukončenia.

Primeranú finančnú kontrolu, pokiaľ ide o implementáciu programu v oboch partnerských krajinách, bude vykonávať kompetentný národný kontrolný orgán.

Komisia prevedie prostriedky Národnému fondu v súlade s Memorandom o porozumení, podpísaným medzi Komisiou a Slovenskom 10. decembra 1998. Prostriedky sa prevedú vždy po tom, ako o to požiada splnomocnenec pre NF.

Platba vo výške maximálne 20% z celkových prostriedkov určených na miestne spravovanie sa prevedie na NF po podpise Finančného memoranda a Finančných dohôd medzi NF a Implementačnými agentúrami (IA). Ustanovenia v článkoch 2 a 13  Memoranda o porozumení (MoU), týkajúce sa NF, musia byť tiež splnené. Ďalej musí  splnomocnenec pre NF predložiť Komisii menovanie programových splnomocnencov (Programme Authorising Officer (PAO)) a opis zavedeného systému, s dôrazom na tok informácií medzi NF a IA a na spôsob, akým sa bude vykonávať platobná funkcia. 

Uskutočnia sa štyri doplnenia prostriedkov, každé vo výške maximálne 20% z celkových prostriedkov určených na miestne spravovanie, alebo vo výške celého zostatku rozpočtu, ak tento bude menší než uvedených 20%. Prvé doplnenie prostriedkov sa iniciuje vtedy, keď IA prečerpajú 10% rozpočtu. O druhé doplnenie možno požiadať, keď bude prečerpaných 30% celkového platného rozpočtu. Spúšťacím bodom pre tretie doplnenie je 50%, a pre poslednú štvrtú splátku to bude 70% prečerpaných prostriedkov. Ak prostriedky prevedené na NF a na Implementačné agentúry spolu prekračujú 10% celkového platného rozpočtu daného záväzku, nie je možné požiadať o doplnenie prostriedkov, s výnimkou prípadu, kedy k tomu existuje výslovné predchádzajúce povolenie od vedenia Komisie. Výnimočne môže splnomocnenec pre NF požiadať o platbu vyššiu než 20% v súlade s postupmi stanovenými v spomínanom Memorande o porozumení.
 
Celkovú zodpovednosť za slovensko-poľský program cezhraničnej spolupráce Phare bude niesť Ministerstvo výstavby a regionálneho rozvoja, ako Implementačná agentúra všetkých podprogramov celého Programu.

Národný fond prevedie prostriedky Implementačným agentúram, v súlade s Finančnými dohodami podpísanými medzi NF a IA. Každá Finančná dohoda bude najprv schválená Európskou komisiou. V prípadoch, kedy je NF sám platiacim subjektom pre IA, sa žiaden prevod prostriedkov z NF na IA nebude realizovať. Na čele každej IA musí stáť programový splnomocnenec, ktorého menuje splnomocnenec pre NF po konzultácii s národným koordinátorom zahraničnej pomoci. Programový splnomocnenec bude zodpovedný za všetky operácie vykonané príslušnou IA.

NF otvorí v Centrálnej banke osobitný bankový účet v EUR, ktorý bude vedený s oddeleným účtovaním. V zásade všetky bankové účty budú niesť úroky. Výška úrokov bude hlásená Európskej komisii. Ak tak Komisia rozhodne, na základe návrhu splnomocnenca pre NF bude možné úroky opäť investovať do programu. Ten istý postup bude platiť pre všetky prostriedky prevedené na IA alebo CFCU.

Splnomocnenec pre NF a programoví splnomocnenci zabezpečia, aby všetky zmluvy boli pripravené v súlade s postupmi stanovenými v Manuáli DIS.

Všetky zmluvy musia byť uzavreté do 30. novembra 2003.
Všetky čerpania sa musia uskutočniť do 30. novembra 2004.

Akékoľvek prostriedky, nepoužité do dátumu vypršania programu, sa vrátia Komisii.

Pre zmluvy s prostriedkami zadržanými počas záručného obdobia, trvajúceho aj po ukončení obdobia na čerpanie prostriedkov programu, bude celková suma prostriedkov, týkajúcich sa takýchto zmlúv, podľa výpočtu programového splnomocnenca a stanovenia Komisie, vyplatená Implementačnej agentúre pred oficiálnym ukončením programu. Implementačná agentúra preberá plnú zodpovednosť za uloženie týchto prostriedkov až do splatnosti poslednej splátky, a za zabezpečenie toho, že uvedené prostriedky budú použité iba na uskutočnenie platieb súvisiacich s ustanoveniami o zadržaných finančných prostriedkoch. IA ďalej preberá plnú zodpovednosť voči dodávateľom za splnenie povinností súvisiacich s ustanoveniami o zadržaní finančných prostriedkov. Úroky získané z týchto uložených prostriedkov budú vyplatené Komisii po uskutočnení poslednej platby dodávateľom. Prostriedky nevyplatené dodávateľom po vyrovnaní posledných platieb sa vrátia Komisii. Prehľad použitia prostriedkov uložených na záručných účtoch – a osobitne platieb z nich urobených – a úrokov takto získaných, bude splnomocnenec pre NF ročne predkladať Komisii.

Poľsko

Program bude riadený v súlade s postupmi Decentralizovaného implementačného systému Phare (DIS). Národný koordinátor zahraničnej pomoci (NAC), ktorým je minister zodpovedný za koordináciu programu Phare, bude niesť celkovú zodpovednosť za programovanie, monitorovanie a realizovanie programov Phare v Poľsku. Národný koordinátor zahraničnej pomoci a splnomocnenec pre Národný fond budú spoločne zodpovední za koordináciu medzi programami Phare (vrátane cezhraničnej spolupráce), ISPA a SAPARD.

Národný fond (NF) na ministerstve financií, na čele so splnomocnencom pre Národný fond (NAO), bude dohliadať na finančné riadenie programu a bude zodpovedný za hlásenia Európskej komisii. Splnomocnenec pre Národný fond bude niesť celkovú zodpovednosť za finančné riadenie prostriedkov Phare. Zabezpečí dodržiavanie pravidiel, predpisov a postupov Phare, týkajúcich sa obstarávania, hlásení a finančného riadenia, ako aj to, aby fungoval správny systém hlásení a projektový informačný systém. Splnomocnenec pre Národný fond bude niesť plnú celkovú zodpovednosť za prostriedky Phare určené na konkrétny program až do jeho ukončenia.

Primeranú finančnú kontrolu, pokiaľ ide o implementáciu programu v oboch partnerských krajinách, bude vykonávať kompetentný národný kontrolný orgán.

Komisia bude prevádzať prostriedky Národnému fondu (NF) v súlade s Memorandom o porozumení podpísaným medzi Komisiou a Poľskom 24. decembra 1998. Prostriedky sa prevedú vždy po tom, ako o to požiada splnomocnenec pre NF.

Platba vo výške maximálne 20% z celkových prostriedkov určených na miestne spravovanie sa prevedie na NF po podpise Finančného memoranda a Finančných dohôd medzi NF a Implementačnými agentúrami (IA). Ustanovenia o NF v článkoch 2 a 13 Memoranda o porozumení (MoU) musia byť tiež splnené. Ďalej musí splnomocnenec pre NF predložiť Komisii menovanie programových splnomocnencov a opis zavedeného systému, s dôrazom na tok informácií medzi NF a IA a na spôsob, akým sa bude vykonávať platobná funkcia.

Uskutočnia sa štyri doplnenia prostriedkov, každé vo výške maximálne 20% z celkových prostriedkov určených na miestne spravovanie, alebo vo výške celého zostatku rozpočtu, ak tento bude menší než uvedených 20%. Prvé doplnenie prostriedkov sa iniciuje vtedy, keď IA prečerpajú 10% rozpočtu. O druhé doplnenie možno požiadať, keď bude prečerpaných 30% celkového platného rozpočtu. Spúšťacím bodom pre tretie doplnenie je 50%, a pre poslednú štvrtú splátku to bude 70% prečerpaných prostriedkov. S výnimkou výslovného predchádzajúceho povolenia od vedenia Komisie, nie je možné požiadať o doplnenie prostriedkov, ak súhrnné prostriedky prevedené na NF a Implementačné agentúry prekračujú 10% celkového platného rozpočtu daného záväzku. Výnimočne môže splnomocnenec pre NF požiadať o platbu vyššiu než 20% v súlade s postupmi stanovenými v spomínanom Memorande o porozumení.

Implementačný orgán pre program cezhraničnej spolupráce Phare bude v zodpovednosti riaditeľa v rámci ministerstva vnútorných vecí a správy. Konečnú zodpovednosť bude niesť programový splnomocnenec. Implementačnou agentúrou je je pre všetky projekty Implementačný orgán.

Národný fond prevedie prostriedky Implementačným agentúram, v súlade s  o Finančnými dohodami podpísanými medzi NF a IA. Každá Finančná dohoda  bude najprv schválená Európskou komisiou. V prípadoch, kedy je NF sám platiacim subjektom pre IA, sa žiaden prevod prostriedkov z NF na IA nebude realizovať. Na čele každej IA musí stáť programový splnomocnenec (PAO), ktorého menuje splnomocnenec pre NF po konzultácii s národným koordinátorom zahraničnej pomoci. Programový splnomocnenec bude zodpovedný za všetky operácie vykonané príslušnou IA.

NF otvorí v Centrálnej banke osobitný bankový účet v EUR, ktorý bude vedený s oddeleným účtovaním. V zásade všetky bankové účty budú niesť úroky. Výška úrokov bude hlásená Európskej komisii. Ak tak Komisia rozhodne, na základe návrhu splnomocnenca pre NF bude možné úroky opäť investovať do Programu. Ten istý postup bude platiť pre všetky prostriedky prevedené na IA alebo CFCU.

Splnomocnenec pre NF a programoví splnomocnenci zabezpečia, aby všetky zmluvy boli pripravené v súlade s postupmi stanovenými v Manuáli DIS.

Všetky zmluvy musia byť uzavreté do 30. novembra 2003.
Všetky čerpania sa musia uskutočniť do 30. novembra 2004.

Akékoľvek prostriedky, nepoužité do dátumu vypršania programu, sa vrátia Komisii.

Pre zmluvy s prostriedkami zadržanými počas záručného obdobia, trvajúceho aj po ukončení obdobia na čerpanie prostriedkov programu, bude celková suma prostriedkov, týkajúcich sa takýchto zmlúv, podľa výpočtu programového splnomocnenca a stanovenia Komisie, vyplatená Implementačnej agentúre pred oficiálnym ukončením programu. Implementačná agentúra preberá plnú zodpovednosť za uloženie týchto prostriedkov až do splatnosti poslednej splátky, a za zabezpečenie toho, že uvedené prostriedky budú použité iba na uskutočnenie platieb súvisiacich s ustanoveniami o zadržaných finančných prostriedkoch. IA ďalej preberá plnú zodpovednosť voči dodávateľom za splnenie povinností súvisiacich s ustanoveniami o zadržaní finančných prostriedkov. Úroky získané z týchto uložených prostriedkov budú vyplatené Komisii po uskutočnení poslednej platby dodávateľom. Prostriedky nevyplatené dodávateľom po vyrovnaní posledných platieb, sa vrátia Komisii. Prehľad použitia prostriedkov uložených na záručných účtoch – a osobitne platieb z nich urobených – a úrokov takto získaných, bude splnomocnenec pre NF ročne predkladať Komisii.

5.	Monitorovanie a hodnotenie

Založí sa Spoločný monitorovací výbor (JMC). Jeho členmi budú splnomocnenec pre NF, národný koordinátor zahraničnej pomoci, a Komisia. Monitorovací výbor sa bude stretávať aspoň raz za rok s cieľom zaoberať sa všetkými programami financovanými z Phare a zhodnotiť ich progres v dosahovaní cieľov stanovených vo Finančných memorandách a v Partnerstve pre vstup. Výbor môže odporučiť zmenu priorít a/alebo presunutie prostriedkov Phare.

Spoločnému monitorovaciemu výboru budú pomáhať monitorovacie podvýbory (MSC), v ktorých budú národný koordinátor zahraničnej pomoci, programoví splnomocnenci programov cezhraničnej spolupráce a služby Komisie (Commission Services). Monitorovacie podvýbory budú podrobne skúmať progres dosiahnutý v každom programe, vrátane jeho komponentov a zmlúv, a to na základe pravidelných monitorovacích a hodnotiacich správ, ktoré pripravia za pomoci externých konzultantov (v súlade ustanoveniami Manuálu DIS). Budú tiež predkladať odporúčania ohľadne aspektov riadenia a dizajnu, a zabezpečia ich splnenie. Monitorovací podvýbor bude podriadený Spoločnému monitorovaciemu výboru, ktorému bude predkladať celkové podrobné správy o všetkých programoch financovaných z Phare.

6.	Opatrenia proti podvodom, audit a vyhodnotenie

Všetky finančné memorandá, ako aj zmluvy na základe nich uzavreté, podliehajú dozoru a finančnej kontrole Komisie (vrátane Európskeho úradu na boj proti podvodom, OLAF) a Súdu audítorov. Sem patria opatrenia, ako napr. ex ante overovanie výberových konaní a uzatvárania zmlúv, ktoré uskutoční Delegácia  v danej kandidátskej krajine,  a kontroly na mieste.

Aby sa zabezpečila účinná ochrana finančných záujmov Spoločenstva, Komisia môže vykonať kontroly a inšpekcie na mieste, v súlade s postupmi uvedenými v Nariadení Rady (Euratom, EC) č. 2185/96 datovanom 11. novembra 1996, týkajúcimi sa kontrol na mieste a inšpekcií, vykonávaných Komisiou s cieľom chrániť finančné záujmy Európskych spoločenstiev pred podvodmi a inými nezrovnalosťami.

Uplatnia sa postupy uvedené v čl. 15 odsek 3 Nariadenia Komisie č. 2222/2000, datovaného 7. júna 2000, o komunikovaní v prípade nezrovnalostí, a o zavedení systému na správu informácií v tejto oblasti.

Účty a operácie oboch Národných fondov a všetkých relevantných Implementačných agentúr môže na základe uváženia Komisie skontrolovať vonkajší audítor, ktorého kontrahuje Komisia, a ktorý je nezaujatý čo do povinností Komisie a Súdu audítorov Európskej únie, ako hovoria Všeobecné podmienky týkajúce sa Finančného memoranda, priložené k Rámcovej dohode.

Služby Komisie zabezpečia, že po skončení programu sa uskutoční vyhodnotenie ex-post.

7.	Zviditeľnenie a publicita

Povinnosťou príslušného programového splnomocnenca bude zabezpečiť urobenie potrebných opatrení na to, aby sa zaistila primeraná publicita pre všetky aktivity financované v rámci programu. Táto činnosť sa bude realizovať v úzkom kontakte s Delegáciou Komisie. Ďalšie podrobnosti sú uvedené v prílohe ”Zviditeľnenie  a publicita”.

8.	Osobitné podmienky

Slovenská a poľská vláda ponesú právnu zodpovednosť za to, že sa projekty špecifikované v rámci tohto programu realizujú s uspokojivým výsledkom, a svojimi prostriedkami vykonajú všetky práce, ktoré dodávatelia nesplnia. U opatrení špecifikovaných v tomto programe, v ktorých grant Európskej únie prispieva k financovaniu aktivít generujúcich výnosy, Komisia stanoví – po konzultácii s Implementačným orgánom – špecifické dojednania o financovaní, ktoré môžu zahŕňať spolufinancovanie z výnosov projektu, alebo refundáciu pôvodného grantu.

Finančný príspevok Európskej únie je obmedzený na 4 mil. EUR na jednu krajinu (spolu 8 mil.). Tento príspevok nebude pokrývať žiadne dodatočné náklady, zvýšené náklady, alebo rozšírenia, ktoré teda musia pokryť implementačné a kontraktačné orgánmi.

V prípade, že dohodnuté záväzky sa nesplnia z dôvodov, ktoré sú pod kontrolou slovenskej, resp. poľskej vlády, Komisia môže program prehodnotiť, a podľa svojho uváženia ho celý, alebo jeho časť, zrušiť, a/alebo presunúť nepoužité prostriedky na iné účely konzistentné s cieľmi programu Phare.